Názov: Biele zdravie
Cieľ, zameranie aktivít: Zvýšiť u žiakov informovanosť o mlieku, jeho zložení, spracovaní a o mliečnych produktoch.
Vyučovací predmet: Projektové vyučovanie na 1. - 2. stupni na tému mlieko realizované na danú tému. Žiaci druhého stupňa ZŠ sa v rámci projektového vyučovania zameraného na danú problematiku zúčastnili aktivít na týchto vyučovacích predmetoch:, Biológia - 6.ročník, Výtvarná výchova – 5. a 6. ročník, Triednické hodiny
Pomôcky: flipchartové papiere, obaly z mliečnych výrobkov, biele trička, PL
Príprava: Žiaci majú základné informácie o typoch mliečnych výrobkov, o  baktériach mliečneho kvasenia, význam mlieka - rast, vývin , vitamíny....

Postup:
1.stupeň: Žiaci mali za úlohu doniesť do školy obaly z rôznych mliečnych výrobkov. Na  

                vyučovacích hodinách z nich vyrábali rôzne postavičky, akrostich a nakoniec z nich 
                vyrobili peknú výstavku pre všetkých.
Biológia: Tvorba pojmových máp, pracovný list - Žiaci mali samostatne pracovať na tvorbe 
                pojmovej mapy. Následne vyplniť pripravený pracovný list, po ktorom sme 
                diskutovali o potrebe mliečnych produktov pre rast a zdravý vývoj kostí. Tvorba 
                pojmových máp a  pracovný list "Mliečna cesta". (príloha č.1)
Geografia: Krajiny s najväčšou spotrebou mlieka - Žiaci boli rozdelení do skupín, každý člen 
                  skupiny mal svoju rolu - vyhľadávač, zapisovateľ, maliar, tvorca otázok.... Mohli 
                  pracovať s mapou a internetom. Následne prebehla prezentácia prác skupín. 

Geografia: Svetoznáme syry - Žiaci boli rozdelení do skupín, dve skupiny spracovávali plagát 
                  o syroch a ďalšie dve skupiny vyhľadávali informácie na internete, kde sa ktorý  

                  syr vyrába, odkiaľ prichádzajú k nám na Slovensko...
Slovenský jazyk: Básne a príbehy o mlieku. Prezentácia žiackej tvorby.

Ruský jazyk: Precvičovanie slovnej zásoby. Výtvarné spracovanie témy mlieka s použitím 
                     ruských slov.

Matematika: Práca v dvojiciach – vymyslieť slovné  úlohy na danú tému.
Hudobná výchova: Pieseň o mlieku - Sabi, Sabi.... (príloha č.2)
Triednické hodiny: Deň mlieka v bielom - žiaci aj učitelia v daný deň prišli do školy v bielom.
Exkurzia: Návšteva Múzea a kultúrneho centra v Trebišove - Príprava masla a odstreďovanie mlieka - ukážka. Žiaci po prehliadke múzea absolvovali ukážku odstreďovania mlieka a tvorby /mútenie/ masla. Mohli si dané postupy aj vyskúšať a produkty ochutnať.
Výstup: Brožúrka

Zhrnutie:

Mlieko je veľmi dôležitou potravinou, potrebnou pre zdravý vývin detí a dospelých. Najdôležitejšou prednosťou mlieka je, že obsahuje všetky najdôležitejšie živiny. Jeden liter mlieka pokrýva až 20 % priemernej energetickej potreby, štvrtinu dennej potreby vitamínov A a B, asi jednu šestinu vitamínu C, 70 % dennej potreby fosforu a celú dennú potrebu vápnika. Výchova k správnym stravovacím návykom sa formuje od útleho detstva. V prípade mlieka a mliečnych výrobkov treba deťom jednoznačne dávať ich dostatok a ponuku spestrovať dochutenými mliečnymi nápojmi, kyslomliečnymi výrobkami a tvarohovými výrobkami. pri spracovaní mlieka je dôležité jeho odstreďovanie Má dve funkcie: odtučňovanie mlieka – rozdelenie mlieka na smotanu a odtučnené mlieko a čistenie mlieka - odstránenie prípadných nečistôt.
Prílohy 
Č.1 Pracovný list

Volám sa  _____________ a chodím do:                                   







· Ako sa volá mláďa kravy? 
a) ovečka

b) teliatko

c) kravička

· [image: image2.jpg]


Aké druhy mlieka poznáme podľa obsahu tuku?

a) nízkotučné, polotučné, plnotučné, 

b) ranné, desiatové, večerné

c) kakaové, vanilkové, denné

· Kde žijú kravy?

a) v botanickej záhrade

b) v ZOO

c) v maštali

· Kde má krava mlieko?

a) v žalúdku

b) v chvoste

c) vo vemenách

· Ako sa volá slovenská špecialita, ktorá sa vyrába z bryndze?

a) bryndzové parohy

b) bryndzové halušky

c) slovenské parohy

· Prečo je vápnik, ktorý obsahuje mlieko pre nás dôležitý?

a) lebo nám pomáha sa lepšie učiť

b) lebo pomáha rastu kostí 

c) lebo nám pomáha pri hraní

Ktorý z výrobkov je kyslo-mliečny?

a) kyslé uhorky

b) maslo

c) jogurt

· Aké sú druhy mlieka podľa pôvodu? 
a) kravské, konské, farebné

b) ovocné, čokoládové, kozie

c) kravské, kozie, ovčie

· Ako sa volá konské mlieko?

a) kumys

b) konys

c) poníkové
Č.2 Pieseň - Sabi Sabi...

Sabi, sabi
1. Keď dostaneš chuť na jedlo, tak si zaskoč do Milk-Agro.
Zdravé, mliečne lakocinky, zlákajú hneď tvoje slinky.
REF: Sabi, sabi, sabi, sabi, jedia ho fakt nielen baby.

Sabi, sabi, sabi, sabi, posilnia hneď tvoje svaly.

2. Mliečny jogurt silu ti dá, každé dieťa rado ho má.

Integráčik, sabináčik, pozná ho ver každý žiačik.
REF: Sabi, sabi, sabi, sabi, jedia ho fakt nielen baby.

Sabi, sabi, sabi, sabi, posilnia hneď tvoje svaly.

3. Po ruke integráčik maj, do tela vitamíny daj.

Veľa mlieka obsahuje, cestu zdravia ukazuje.
REF: /: Sabi, sabi, sabi, sabi, jedia ho fakt nielen baby.

Sabi, sabi, sabi, sabi, posilnia hneď tvoje svaly. :/

